KIRJALLINEN KYSYMYS E-1722/99

esittäjä(t): Marie-Noëlle Lienemann (PSE) komissiolle

(29. syyskuuta 1999)

Aihe: Kuluttajansuoja Internetissä

EU:n jäsenvaltiot kiinnittävät enemmän tai vähemmän huomiota Internetiin liittyviin kuluttajansuojaongelmiin, joita ovat esimerkiksi tekijänoikeuksien rikkominen, luvaton kopiointi, väärentäminen ja viestien luottamuksellisuus.

Eikö olisi parempi, että tämänkaltaisesta suojasta säädettäisiin direktiivillä, niin että se koskisi kaikkia EU:n jäsenvaltioita?

Onko komissio valmis tekemään tämän suuntaisia ehdotuksia? Millaisella aikataululla?

Frederik Bolkesteinin komission puolesta antama vastaus

(17. marraskuuta 1999)

Arvoisa parlamentin jäsen kysyy, käsitelläänkö eurooppalaisissa direktiiveissä Internetiin liittyviä aiheita kuten kuluttajansuojaa, tekijänoikeuksia, luvatonta kopiointia, väärentämistä ja tietosuojaa. Vastauksena voidaan sanoa, että yhteisössä on joko hyväksytty tai on parhaillaan neuvotteluvaiheessa kattava joukko yhteisön oikeusvälineitä, joissa käsitellään näitä kysymyksiä.

Kuluttajansuojan osalta tietoyhteiskunnan palveluihin voidaan täysin soveltaa seuraavia direktiivejä: parlamentin ja neuvoston direktiivi 97/7/EY, annettu 20. toukokuuta 1997, kuluttajansuojasta etäsopimuksissa(1); neuvoston direktiivi 93/13/ETY, annettu 5. huhtikuuta 1993, kuluttajasopimusten kohtuuttomista ehdoista(2); muutettu neuvoston direktiivi 84/450/ETY, annettu 10. syyskuuta 1984, harhaanjohtavaa mainontaa koskevien jäsenvaltioiden lakien, asetusten ja hallinnollisten määräysten lähentämisestä(3); muutettu neuvoston direktiivi 87/102/ETY, annettu 22. joulukuuta 1986, kulutusluottoja koskevien jäsenvaltioiden lakien, asetusten ja hallinnollisten määräysten lähentämisestä(4); neuvoston direktiivi 90/314/ETY, annettu 13. kesäkuuta 1990, matkapaketeista, pakettilomista ja pakettikiertomatkoista(5); parlamentin ja neuvoston direktiivi 98/6/EY, annettu 16. helmikuuta 1998, kuluttajansuojasta kuluttajille tarjottavien tuotteiden hintojen ilmoittamisessa(6); parlamentin ja neuvoston direktiivi 98/43/EY, annettu 6. heinäkuuta 1998, tupakkatuotteiden mainontaa ja niiden hyväksi tapahtuvaa sponsorointia koskevien jäsenvaltioiden lakien, asetusten ja hallinnollisten määräysten lähentämisestä(7) ja neuvoston direktiivi 92/28/ETY, annettu 31. maaliskuuta 1992, ihmisille tarkoitettujen lääkkeiden mainonnasta(8).

Tietoyhteiskunnan palveluihin voidaan täysin soveltaa myös Euroopan parlamentin ja neuvoston direktiiviä 95/46/EY, annettu 24. lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta(9) ja parlamentin ja neuvoston direktiiviä 97/66/EY, annettu 15. joulukuuta 1997, henkilötietojen käsittelystä ja yksityisyyden suojasta televiestinnän alalla(10).

Tietoyhteiskunnan palvelujen luvatonta kopiointia koskevaa ongelmaa käsitellään parlamentin ja neuvoston direktiivissä 98/84/EY, annettu 20. marraskuuta 1998, ehdolliseen pääsyyn perustuvien tai ehdollisen pääsyn sisältävien palvelujen oikeussuojasta(11).

Tekijänoikeuksien ja lähioikeuksien alalla on annettu joukko direktiivejä, jotka koskevat verkkoympäristöä. Tässä yhteydessä on erityisesti huomattava direktiivi 91/250/ETY, annettu 14. toukokuuta 1991, tietokoneohjelmien oikeudellisesta suojasta(12) ja parlamentin ja neuvoston direktiivi 96/9/EY, annettu 11. maaliskuuta 1996, tietokantojen oikeudellisesta suojasta(13).

Komissio on lisäksi tehnyt ehdotuksia parlamentin ja neuvoston direktiiveiksi, joista käydään parhaillaan neuvotteluja ja jotka koskevat: tekijänoikeuden ja lähioikeuksien tiettyjen piirteiden yhdenmukaistamista tietoyhteiskunnassa(14); sähköisten allekirjoitusten yhteistä kehystä(15); rahoituspalveluiden etämyyntiä kuluttajalle(16); sähköistä kaupankäyntiä sisämarkkinoilla koskevia tiettyjä oikeudellisia näkökohtia(17). Näiden ehdotusten tarkoituksena on täydentää yhteisön nykyistä tietoyhteiskunnan palveluihin sovellettua oikeudellista kehystä ja käsitellä arvoisan parlamentin jäsenen mainitsemia kysymyksiä.

Lopuksi voidaan sanoa, että komissio tarkastelee parhaillaan väärentämiseen liittyviä kysymyksiä ja on sen vuoksi julkaissut Vihreän kirjan väärentämisen ja tavaroiden laittoman valmistamisen vastaisesta toiminnasta sisämarkkinoilla(18), josta parlamentti ei vieläkään ole antanut lausuntoaan.

(1) EYVL L 144, 4.6.1997.

(2) EYVL L 95, 21.4.1993.

(3) EYVL L 250, 19.9.1984.

(4) EYVL L 42, 12.2.1987.

(5) EYVL L 158, 23.6.1990.

(6) EYVL L 80, 18.3.1998.

(7) EYVL L 213, 30.7.1998.

(8) EYVL L 113, 30.4.1992.

(9) EYVL L 281, 23.11.1995.

(10) EYVL L 24, 30.1.1998.

(11) EYVL L 320, 28.11.1998.

(12) EYVL L 122, 17.5.1991.

(13) EYVL L 77, 27.3.1996.

(14) EYVL C 180, 25.6.1999.

(15) EYVL C 325, 23.10.1998.

(16) EYVL C 385, 11.12.1998.

(17) EYVL C 30, 5.2.1999.

(18) KOM(98) 569 lopullinen.